Александър Пушкин
Какъвто бях, такъв съм и до тоя ден…

Превод от руски: Найден Вълчев, —

chitanka.info

Какъвто бях, такъв съм и до тоя ден…[0]

Tel j’étais autrefois et tel je suis encore.

Какъвто бях, такъв съм и до тоя ден:

несигурен, влюбчив. Познавате ме мен —

не мога сдържан да стоя пред красотата,

без нежност и без трепети в душата.

А малко ли със мен игра си любовта

и малко ли се бих като сокол в степта

с измамните въжа и мрежи на Киприда?

Но незабравил още ни една обида,

към нови идоли пак тръгвам с трепет нов…

[0] Напечатано в трета част от „Стихотворения“ на Пушкин, 1832 г.

От елегията на Шение е взет само епиграфът. В останалото си съдържание то съвсем не отговаря на първоначалното подзаглавие „Отрывок из «Андре Шение»“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.